План – конспект

IVа подготвителна група

Изготвили: С. Лазарова, Н. Димитрова

Образователно направление: Изобразително изкуство

 Ядро: „Художествено пресъздаване“

Тема: „Автопортрет“

1.Цели:

a) Образователни: Да се конкретизират, диференцират и обогатят образните представи на децата за видовете и жанровете в ИИ;

Да се бобщят представите на децата за портрет и автопортрет като жанр в изобразителното изкуство;

б) Възпитателни: Да се възпитава у децата естетически вкус, емоционално-оценъчно отношение;

Да се създаде емоционална нагласа у децата, свързана с предстоящата раздяла.

2. Задачи:

а) Образователни:

Децата да усъвършенстват изобразителните умения и техники на работа с водни бои;

Да развият уменията си за разкриване на характерните части и тяхната форма, прoпорция, взаимно разположение, белези, локален цвят.

б) Възпитателни:

Децата да развият своята самостоятелност;

да формират емоционално, оценъчно и естетическо отношение.

в) Развиващи:

Децата да развият своето образно мислене;

да развият уменията си за анализ, сравнение и конкретизация;

да развият своите моторни навици.

3.Предварителна подготовка на учител и деца:

а) Подготовка на учителя:

Теоретико-методическа подготовка:

 запознаване с програмните изисквания;

Практическа подготовка:

В близките дни са извършени преднамерени и непосредствени наблюдения на произведения на изкуството в Картинна галерия- гр. Балчик, разгледана и обсъдена е презентация на тема „Жанрове в изобразителното изкуство“;

Изготвен е албум с портрети с графичен материал на децата от групата;

Осигуряване на работни материали за всяко дете;

б) Подготовка на децата:

- Децата са рисували в близките дни портрет на приятел с графичен материал;

4.Материали, пособия: черни моливи, гумички, четки с различна дебелина на косъма, темперни бои, плат за избърсване, огледала, бели листи А4, чаши с вода за изплакване и кърпички изтриване на четките, помощни бели листчета, бели листи А3 и флумастери за играта;

5.Методи: беседа, разкази от децата, обяснение, указание, анализ.

6. Похвати: проблемно-игрови показ на действие;

7. Интегративни връзки:

Околен свят:

8. Очаквани резултати:

- Децата да имат диференцирани представи за портрет и автопортрет като жанр в изобразителното изкуство;

- Да проявяват репродуктивно въображение и творческо отношение при пресъздаване;

- Да проявят наблюдателност и устойчивост на вниманието;

- Да имат усъвършенствани изобразителни умения и техники на работа по рисуване.

Самостоятелно да пресъздават характерните особености на собствения си образ като го анализират, сравняват и пресъздават от натура с живописни материали и техники на работа.

• Да изразят зразява емоционално и оценъчно отношение към резултата от изобразителната дейност

9. Ключови думи: портрет, автопортрет, фон, контур, автограф.

10.Методическа процедура /ход на ситуацията/

|  |  |  |
| --- | --- | --- |
| Ситуационни ядра | Дейност на учителя | Дейност на децата |
| Насочване към темата | На масичките вече са поставени огледалата и белите листи. Децата са в кръг на утринна среща. След поздравите:У: - Деца, приготвила съм Ви албум, пълен с чудесни спомени – нашите снимки от екскурзията до картинната галерия. Искате ли да го разгледаме заедно?/Показвам в презентация снимките от скорошната екскурзия./У: - Можете ли да разпознаете жанровете на картините, подредени по стените на Галерията? /Децата изброяват./ А спомняте ли си презентацията на леля Ина, която ни посрещна в галерията? В нея тя беше обърнала голямо внимание на портрета като жанр. Какво си спомняте от нея? | Децата разглеждат и обсъждат презентацията „Животните в пластичното изкуство“ |
| Поставяне на задачата, мотивиране за дейността | У: А ние скоро рисувахме портрет на наш приятел с цветни моливи и флумастери. Често художниците рисуват портрети на самите себе си, помните ли как се нарича творбата тогава? Ще Ви покажа такива творби на някои от най- великите творци. Искате ли днес и ние да направим своите автопортрети като използваме водни бои? | Децата обсъждат разгледаната преди дни презентация. Разполагат се на масичките. |
| Основна частСамостоятелна работа | У: -За да започнем да рисуваме своят автопортрет, нека хубаво разгледаме своят образ в огледалото. Като за начало ви предлагам да нарисуваме нашите автопортрети с молив. Какво трябва първо да нарисуваме? /Овала на лицето, достатъчно голям, че да покрие по – голямата част от листа, шията и раменете, а след това да добавим характерните черти на лицето – очи, нос, уста, уши./ След като приключихме със скицирането с молива, дойде ред на полагането на водните бои. Най – лесно ще ни бъде да нарисуваме първо тена – цвета на кожата на лицето, шията и раменете като използваме дебелите четки, а след това – да очертаем и запълним с цвят останалите части – очи, уста, нос, вежди, мигли, като изполваме тънките – за очертаване и оцветяване на фините детайли . Преди да започнете искам само да Ви припомня още нещо за рисуването на мокро върху мокро и мокро върху сухо петно– когато полагаме цвят върху вече оцветена основа, каквато ще бъде вашето лице, за да не се смесват отделните цветове, основата Ви трябва да бъде достатъчно суха. Нека направим опит ако не изчакаме да изсъхне цветното петно и започнем веднага да рисуваме върху него с друг цвят, какво ще се случи – за това съм поставила до Вашите големи листи и по едно малко, на което Вие можете да поставите цветно петно. Вземете след това друга боичка и рисувайте върху първото петно. Какво се случва с двете боички? /смесват се цветовете/. Поради тази причина ако веднага след поставянето на цвета на лицето продължим с рисуването на частите му, те ще се слеят и няма да си личат. Затова Ви предлагам след като нарисувате основата на лицето да прекъснете работата си и да дойдете при госпожа Димитрова на килима, с която да изиграете Вашата любима игра„Нарисувай другарче!“ в кратката пауза докато изсъхнат боичките. Освен за Вашият експеримент, който направихте сега, малките листчета можете да използвате и като основа, върху която да изпробвате смесването на цветовете, които ще използвате. Желая Ви приятна работа!/Децата, които са нарисували и оцветили лицата на своите автопортрети, поетапно се включват в играта на килима. След като и последното дете се е включило, се изчаква още няколко минути и децата отново се връщат на масичките./У:- Дойде ред и да използваме тънките четки, защото линиите, които ще трябва да положим, също са фини. Можем да използваме отново и дебелите, за да нарисуваме косата. Вгледайте се хубаво в образа в огледалото и обърнете внимание каква форма и какъв цвят са Вашите очи, уста, дължина и цвят на косата, както и цветът на дрехите. Припомням само, че не бива да задържаме дълго време четката върху вече нарисуваната основа, защото изсъхналата боя отново ще овлажнее и ще разтвори новата боичка. Можете да изпробвате това върху вече изсъхналото петно на помощното листче. А също и ако търкаме по – продължително върху листа с четката, има опасност основата да се разкъса. Можете да изпробвате и това върху допълнителното листче.  | Всички работят целенасочено.В паузата децата играят на играта „Нарисувай другарче“, а след това се връщат да довършат своят автопортрет. |
| Заключителна  | У: -На гърба на листите на готовите деца ще запиша имената, а след това ще ги подредим на нашата изложба. А най – добре ще се ориентираме дали вярно сме пресъздали нашият автопортрет от мнението на другите – да видим ще разпознаем ли приятелите си в техните творби. У: -Справили сте се много добре, щом успяхте да откриете кой автопортрет – на кого е. След като творбите Ви хубаво изсъхнат, предлагам в единия от долните ъгли да изпишете своето име, за да узнаят и останалите, които разглеждат картините да знаят кои са авторите им – така нареченият автограф на твореца. А след това заедно с госпожа Димитрова ще подредим тези красиви картини в албумчета, които ще Ви подарим в последния ден, в който ще бъдем на детска градина заедно! | Децата разглеждат автопортретите и обсъждат кой – на кого е, както и по какъв начин са изградени творбите. |